kardosdrur/scandi-wiki huggingface dataset:
Martin Sauer

Martin Sauer (født 17. december 1982) er en tysk styrmand i roning. Han har vundet en lang række medaljer inden for sin sport. 

Sauers første store resultat var guldmedalje ved junior-VM i otteren i 2000. Året efter var han med til at vinde VM-bronze i letvægtsotteren som senior, og i 2003 var han styrmand i fireren, der vandt guld ved U/23-VM, mens han ved U/23-VM i 2004 var med til at vinde guld med otteren. 

Som senior var Sauer styrmand i fireren, der vandt VM-bronze i 2005, VM-guld i 2006 og igen VM-bronze i 2007. I 2008 kom han med i den tunge otter, der blev nummer fire ved EM og nummer otte ved OL i Beijing. Han har siden udelukkende været styrmand i otteren og dermed været en del af den succesrige båd gennem mere end et tiår. Således blev tyskerne verdensmester i 2009 og de følgende to år samt europamestre i 2010.

Tyskerne var derfor storfavoritter ved OL 2012 i London. De vandt også problemfrit deres indledende heat, og i finalen tog de spidsen fra starten og holdt den, skønt de øvrige både pressede godt på, især Canada, der vandt sølv, og Storbritannien på tredjepladsen. 

I de følgende år var tyskerne suveræne på den europæiske scene, idet de vandt samtlige EM-guldmedaljer fra 2013 til og med 2020. Ved VM blev det til sølv i både 2013, 2014 og 2015. De var derfor igen – sammen med Storbritannien – blandt de store favoritter ved OL 2016 i Rio de Janeiro. De to favoritter vandt planmæssigt de to indledende heats, og i finalen viste briterne sig at være bedst. De vandt med over et sekunds forspring, mens tyskerne fik sølv foran hollænderne på tredjepladsen.

Efter OL 2016 satte de en tyk streg under deres suverænitet, idet de (ud over EM) vandt VM i 2017, 2018 og 2019. Sauer og den tyske otters seneste store resultat var sølvmedaljen ved OL 2020 (afholdt 2021) i Tokyo.

Referencer

Eksterne henvisninger 
  

Roere fra Tyskland
Olympiske medaljevindere i roning 
Olympiske mestre fra Tyskland
Olympiske sølvmedaljevindere fra Tyskland
Medaljevindere fra Tyskland ved sommer-OL 2012
Medaljevindere fra Tyskland ved sommer-OL 2016
Deltagere for Tyskland ved sommer-OL 2020
Medaljevindere ved sommer-OL 2020
Karl Schulze (roer)

Karl Schulze (født 5. marts 1988) er en tysk roer og dobbelt olympisk mester. 

Allerede som junior viste Schulze gode takter, da han var med til at vinde VM-sølv i dobbeltfireren i 2005, efterfulgt af guld året efter, og han vandt sølv ved U/23-VM i 2007. Som senior fik han sit første store resultat med VM-bronze i 2009 i dobbeltfireren, inden han i 2010 tog et år i singlesculler, hvor han blandt andet vandt EM-bronze. I 2011 var han tilbage i dobbeltfireren og med til at vinde VM-sølv. 

Han repræsenterede Tyskland ved OL 2012 i London i dobbeltfireren, hvis besætning derudover bestod af Tim Grohmann, Philipp Wende og Lauritz Schoof (samme besætning, der havde vundet VM-sølv året forinden). Tyskerne vandt deres indledende heat og semifinale klart, og i finalen tog de hurtigt føringen, der nåede op på en bådlængde og sejr på over to sekunder ned til kroaterne på andenpladsen og Australien på tredjepladsen.

Schulze var også med til at vinde EM-guld i båden i 2013 samt VM-sølv samme år, og i 2014 blev det til bronze ved både EM og VM. I 2015 var han med til at vinde VM-guld i dobbeltfireren sammen med Wende, Schoof og Hans Gruhne.

Samme besætning skulle forsøge at genvinde det olympiske mesterskab i 2016 i Rio de Janeiro, men efter en skuffende tredjeplads i deres indledende heat måtte de ud i opsamlingsheat. Dette vandt de dog sikkert, og i finalen fik de fart i båden og sejrede med over et sekunds forspring til Australien på andenpladsen, mens Estland sikrede sig bronze.

De følgende år  var mindre succesfulde for den tyske dobbeltfirer, og Schulze måtte opleve, at tyskerne jævnligt nåede A-finalerne, men ikke vandt medaljer. Han var med ved OL 2020 (afholdt 2021) i Tokyo, og her blev det til en samlet ottendeplads.

Han arbejder ved siden af rokarrieren som politimand.

Referencer

Eksterne henvisninger 
 Karl Schulzes hjemmeside

Roere fra Tyskland
Medaljevindere fra Tyskland ved sommer-OL 2012
Medaljevindere fra Tyskland ved sommer-OL 2016
Deltagere for Tyskland ved sommer-OL 2020
Olympiske mestre fra Tyskland
Philipp Wende

Philipp Wende (født 4. juli 1985) er en tysk tidligere roer og dobbelt olympisk mester. 

Wende optrådte første gang på den internationale scene ved EM 2009, hvor han var med i dobbeltfireren, der blev nummer fire, og han var med til at vinde VM-sølv i samme disciplin i 2011.

Han repræsenterede Tyskland ved OL 2012 i London i dobbeltfireren, hvis besætning derudover bestod af Tim Grohmann, Karl Schulze og Lauritz Schoof (samme besætning, der havde vundet VM-sølv året forinden). Tyskerne vandt deres indledende heat og semifinale klart, og i finalen tog de hurtigt føringen, der nåede op på en bådlængde og sejr på over to sekunder ned til kroaterne på andenpladsen og Australien på tredjepladsen.

Wende var også med til at vinde EM-guld i båden i 2013 samt VM-sølv samme år, og i 2014 blev det til bronze ved både EM og VM. I 2015 var han med til at vinde VM-guld i dobbeltfireren sammen med Schulze, Schoof og Hans Gruhne.

Samme besætning skulle forsøge at genvinde det olympiske mesterskab i 2016 i Rio de Janeiro, men efter en skuffende tredjeplads i deres indledende heat måtte de ud i opsamlingsheat. Dette vandt de dog sikkert, og i finalen fik de fart i båden og sejrede med over et sekunds forspring til Australien på andenpladsen, mens Estland sikrede sig bronze.

Sidst på året i 2016 meddelte han, at han indstillede sin karriere.

Referencer

Eksterne henvisninger 
  

Roere fra Tyskland
Olympiske medaljevindere i roning 
Medaljevindere fra Tyskland ved sommer-OL 2012
Medaljevindere fra Tyskland ved sommer-OL 2016
Olympiske mestre fra Tyskland
Peters Peber

Peters peber el. Peters penis Capsicum annuum var. annuum er en variant af Spansk Peber, som er mest kendt for at ligne en penis. Den er yderst sjælden og findes i en rød og en gul variant. Peberen bruges mest til pynt, men den kan også syltes.

Eksterne henvisninger 

Nytteplanter
Peberfrugter
Spørteggbreen

Spørteggbreen er med et areal på 28 km² den 12. største gletsjer på Norges fastland. Bræen ligger i Breheimen nationalpark mellem Jostedalsbræen og Harbardsbreen. I den nordøstlige ende af bræen ligger bjerget Grånosi der med en højde på 1775 moh. er dens højeste punkt. Landsbyen Jostedal ligger 7 km mod vest, og Skjolden inderst i Sognefjorden ligger 12 km mod sydøst.

Se også 
 Gletsjere i Norge

Eksterne kilder og henvisninger 

 Spørteggbreen på Store norske leksikon

Gletsjere i Vestland
Luster
Panorama Playground

Panorama Playground er Swabs andet album, som blev udgivet i Danmark den 13. maj 2013 i samarbejde mellem qUINT, Tall Man Records, Knowtheirname og Idiotsikker.

Spor 

Album fra 2013
Lauritz Schoof

Lauritz Schoof (født 7. oktober 1990) er en tysk tidligere roer og dobbelt olympisk mester.

Som junior roede Schoof forskellige bådtyper og var med til at vinde VM-sølv i firer uden styrmand i 2007, mens han året efter i dobbeltsculleren blev juniorverdensmester. Fra 2009 kom han med i den tyske dobbeltfirer, og i denne båd var han med til at blive U/23-verdensmester samme år. Som seniorroer var han med til at vinde VM-sølv i samme bådtype i 2011.

Han repræsenterede Tyskland ved OL 2012 i London i dobbeltfireren, hvis besætning derudover bestod af Tim Grohmann, Karl Schulze og Philipp Wende (samme besætning, der havde vundet VM-sølv året forinden). Tyskerne vandt deres indledende heat og semifinale klart, og i finalen tog de hurtigt føringen, der nåede op på en bådlængde og sejr på over to sekunder ned til kroaterne på andenpladsen og Australien på tredjepladsen.

Schoof var også med til at vinde EM-guld i båden i 2013 samt VM-sølv samme år, og i 2014 blev det til bronze ved både EM og VM. I 2015 var han med til at vinde VM-guld i dobbeltfireren sammen med Schulze, Wende og Hans Gruhne.

Samme besætning skulle forsøge at genvinde det olympiske mesterskab i 2016 i Rio de Janeiro, men efter en skuffende tredjeplads i deres indledende heat måtte de ud i opsamlingsheat. Dette vandt de dog sikkert, og i finalen fik de fart i båden og sejrede med over et sekunds forspring til Australien på andenpladsen, mens Estland sikrede sig bronze.

Tidligt i 2019 valgte Schoof at indstille sin karriere for at koncentrere sig om medicinstudiet.

Referencer

Eksterne henvisninger 
  

Roere fra Tyskland
Olympiske medaljevindere i roning 
Medaljevindere ved sommer-OL 2012
Medaljevindere ved sommer-OL 2016
Olympiske mestre fra Tyskland
Tim Grohmann

Tim Grohmann (født 27. december 1988) er en tysk tidligere roer, som har primært roede dobbeltfirer. 

Allerede som junior viste Grohmann gode takter, da han var med til at vinde VM-sølv i dobbeltfireren i 2005, efterfulgt af guld året efter, og han vandt sølv ved U/23-VM i 2007. Som senior fik han sit første store resultat med VM-bronze i 2009 og VM-sølv i 2011. 

Han repræsenterede Tyskland ved OL 2012 i London i dobbeltfireren, hvis besætning derudover bestod af Karl Schulze, Philipp Wende og Lauritz Schoof (samme besætning, der havde vundet VM-sølv året forinden). Tyskerne vandt deres indledende heat og semifinale klart, og i finalen tog de hurtigt føringen, der nåede op på en bådlængde og sejr på over to sekunder ned til kroaterne på andenpladsen og Australien på tredjepladsen.

Grohmann var også med til at vinde EM-guld i båden i 2013 samt VM-sølv samme år, og i 2014 blev det til bronze ved både EM og VM. Disse medaljer blev de sidste på den internationale scene, han vandt, inden han indstillede sin karriere i 2018.

Referencer

Eksterne henvisninger 

Roere fra Tyskland
Olympiske mestre fra Tyskland
Medaljevindere fra Tyskland ved sommer-OL 2012
Annekatrin Thiele

Annekatrin Thiele (født 18. oktober 1984) er en tysk roer, som har vundet en række internationale medaljer.

Thieles første store internationale resultater kom, da hun vandt hun VM-sølv for U/23 i 2004 i dobbeltsculler, og året efter vandt hun igen VM-sølv for U/23, denne gang i dobbeltfirer.

Hun deltog første gang i OL i 2008 i Beijing, hvor hun roede dobbeltsculler sammen med Christiane Huth. Duoen blev nummer to i indledende heat og igen i deres opsamlingsheat, hvilket var nok til at give finalekvalifikation. I indledende heat blev de slået af de newzealandske tvillinger Georgina og Caroline Evers-Swindell, der var regerende olympiske mestre, og men i finalen roede de to tyskere lige op med newzealænderne, og der måtte målfoto til for at afgøre, at newzealænderne akkurat kom først og vandt guld, mens Thiele og Huth fik sølv og briterne Elise Laverick og Anna Bebington bronze.

Til 2009-sæsonen kom Thiele med i den tyske dobbeltfirer, og med denne vandt hun VM-bronze samme år. I 2010 var hun igen tilbage i dobbeltsculleren og vandt EM-guld dette år, mens hun i 2011 roede singlesculler og blandt andet blev nummer seks ved VM.

Thiele var med for Tyskland ved Sommer-OL 2012 i London i dobbeltfireren sammen med Carina Bär, Julia Richter og Britta Oppelt. Tyskerne vandt deres indledende heat, men i finalen måtte de se sig besejret af Ukraine, der vandt med et forspring på over to sekunder, mens tyskerne på andenpladsen havde held med at holde USA efter sig på tredjepladsen.

Den tyske dobbeltfirer med Thiele ombord fortsatte med i 2013 at blive både europa- og verdensmestre. I 2014 blev de verdensmestre, og i blev de igen 2015 europamestre og vandt VM-sølv.

Ved OL 2016 i Rio de Janeiro stillede tyskerne op med Thiele og Bär, der var gengangere fra OL 2012, sammen med Julia Lier og Lisa Schmidla. De vandt deres indledende heat, og i finalen vandt de med næsten et sekund ned til Holland på andenpladsen, mens den polske båd var yderligere et halvt sekund bagud.

Fra 2017 var Thiele tilbage i singlesculleren og samme år vandt hun EM-bronze, mens resultaterne de næste par år var knap så prangende. Fra 2020 roede hun dobbeltsculler med Leonie Menzel, og duoen kvalificerede sig ved et stævne i 2021 med en andenplads til det udsatte OL 2020, der blev afholdt senere på året. Ved legene i Tokyo kom Thiele og Menzel via en andenplads i opsamlingsheat til semifinalen, hvor de blev sidst, og senere blev de nummer fem i B-finalen.

Referencer

Eksterne henvisninger 
  

Roere fra Tyskland
Olympiske medaljevindere i roning 
Olympiske mestre fra Tyskland 
Olympiske sølvmedaljevindere fra Tyskland 
Deltagere for Tyskland ved sommer-OL 2008
Medaljevindere ved sommer-OL 2008
Medaljevindere fra Tyskland ved sommer-OL 2012
Medaljevindere fra Tyskland ved sommer-OL 2016
Deltagere for Tyskland ved sommer-OL 2020
Bornholmtunnelen

Bornholmtunnelen er en foreslået jernbanetunnel mellem Bornholm og Skåne. Tunnelen vil give en fast forbindelse til øen, både med direkte tog, der kører fra København og med en biltogservice til at transportere biler. Den foreslåede tunnel vil være 40 km lang og give en times transporttid for biler, herunder lastning og losning, og en-to timers service med jernbane til København via Ystadbanen og Øresundsbanen. Sidstnævnte kan blive yderligere reduceret med opførelse af højhastighedstog i det sydlige Skåne.

Tunnelforbindelsen er foreslået af lokale borgere, der har stiftet de lokale foreninger Foreningen Bornholmtunnel og Föreningen Stöd Bornholmstunneln. Forslaget om en Bornholmtunnel har pr. 2015 ikke politisk opbakning.

Nuværende trafik 
I dag er øen tjent med færger, der drives af BornholmerFærgen fra Rønne, den største by på øen, til Ystad i Sverige, Køge i Danmark og Sassnitz i Tyskland. Rejsetid fra Ystad til Rønne er to og en halv time med konventionelle færger og en time hurtigere med hurtigfærger med 3-7 daglige sejladser. Fra Rønne til Køge tager færgen fem og en halv time og har en enkelt daglig sejlads, mens de fra Rønne til Sassnitz er sæsonbetonet og færgen tager tre og en halv time. Danish Air Transport flyver fra Bornholms Lufthavn til Københavns Lufthavn.

Omkostninger 
Omkostninger til at drive færgeservicen er 400 millioner kroner om året, hvoraf 150 millioner er tilskud. Hvis den samme brugerbetaling og tilskud blev anvendt til finansiering af tunnelen, med en tilbagebetaling over 30 år, vil det muliggøre investeringer for 10 milliarder. Skøn for omkostningerne af tunnelen varierer fra 5 til 50 milliarder.

Politik 
Den danske organisation Foreningen Bornholmtunnel og den svenske organisation Föreningen Stöd Bornholmstunneln samarbejder om at øge bevidstheden om betydningen af en tunnel mellem Bornholm og Skåne. Bornholms Regionskommune besluttede i april 2013 ikke at betale for en detaljeret undersøgelse.

Noter

Eksterne links 
 Foreningen Bornholmtunnel
 Föreningen Stöd Bornholmstunneln

Tunneler i Sverige
Tunneler i Danmark
Carina Bär

Carina Bär (født 23. januar 1990) er en tysk tidligere roer, som primært roede dobbeltfirer. Hun er dobbelt OL-medaljevinder i denne båd.

Allerede som junior viste Bär stor styrke, og hun blev således juniorverdensmester i singlesculler i 2008. Året efter vandt hun VM-bronze for U/23. I 2010 deltog hun første gang ved et stort internationalt mesterskab i dobbeltfireren, og hun var med til at vinde VM-bronze i båden dette år. I 2011 vandt hun VM-sølv for U/23 i singlesculleren.

Bär var med for Tyskland ved Sommer-OL 2012 i London i dobbeltfireren sammen med Annekatrin Thiele, Julia Richter og Britta Oppelt. Tyskerne vandt deres indledende heat, men i finalen måtte de se sig besejret af Ukraine, der vandt med et forspring på over to sekunder, mens tyskerne på andenpladsen lykkedes med at holde USA efter sig på tredjepladsen.

Den tyske dobbeltfirer med Bär ombord fortsatte med i 2013 at blive både europa- og verdensmestre. I 2014 blev de verdensmestre, og i blev de igen 2015 europamestre og vandt VM-sølv.

Ved OL 2016 i Rio de Janeiro stillede tyskerne op med Thiele og Bär, der var gengangere fra OL 2012, sammen med Julia Lier og Lisa Schmidla. De vandt deres indledende heat, og i finalen vandt de med næsten et sekund ned til Holland på andenpladsen, mens den polske båd var yderligere et halvt sekund bagud.

Bär indstillede sin internationale karriere efter 2018-sæsonen.

Referencer

Eksterne henvisninger 
  

Roere fra Tyskland
Olympiske medaljevindere i roning 
Olympiske mestre fra Tyskland 
Olympiske sølvmedaljevindere fra Tyskland 
Medaljevindere fra Tyskland ved sommer-OL 2012
Deltagere for Tyskland ved sommer-OL 2016
Medaljevindere ved sommer-OL 2016
Julia Richter

Julia Richter (født 29. september 1988) er en tysk tidligere roer, som har vundet flere internationale medaljer.

Hun gjorde sig første gang internationalt bemærket i 2007, hvor hun var med til at vinde sølv ved U/23-VM i dobbeltsculler samt EM-bronze for seniorer i dobbeltfirer. I 2008 blev hun verdensmester for U/23 i singlesculler og vandt EM-bronze for seniorer i samme bådtype. I 2009 deltog hun for sidste gang i U/23-VM, hvor hun var med til at vinde sølv i dobbeltfireren. I 2010 var hun med til at vinde sølv ved EM og bronze ved VM, begge i dobbeltfirer, inden hun i 2011 var med til at blive verdensmester i denne båd.

I 2012 var hun med til OL i London, hvor hun stillede op sammen med Annekatrin Thiele, Carina Bär og Britta Oppelt. Kvartetten vandt sikkert deres indledende heat, men i finalen var ukrainerne overlegne og vandt guld. Tyskerne udkæmpede en hård kamp med amerikanerne om de øvrige medaljepladser, hvor tyskerne til sidst trak fra og vandt sølv, mens USA fik bronze.

Med Richter i båden vandt tyskerne i 2013 både EM- og VM-guld. Hun opnåede ikke flere store internationale resultater, men indstillede først karrieren i 2021.

Referencer

Eksterne henvisninger 
  

Roere fra Tyskland
Olympiske sølvmedaljevindere fra Tyskland 
Olympiske medaljevindere i roning 
Medaljevindere fra Tyskland ved sommer-OL 2012
Britta Oppelt

Britta Oppelt (født 5. juli 1978) er en tysk tidligere roer, der har vundet flere medaljer ved VM og OL.

Hendes første store internationale resultat kom i 1999, da hun var med til at blive U/23-verdensmester for Tyskland i dobbeltfirer, og året efter vandt hun VM-sølv for U/23 i singlesculler. I 2003 vandt hun sølv ved senior-VM i dobbeltsculler sammen med Kathrin Boron. 

Hun var første gang med til OL i 2004 i Athen, hvor hun roede dobbeltsculler, nu sammen med Peggy Waleska. Duoen vandt deres indledende heat og kvalificerede sig dermed direkte i A-finalen. Her var deres største konkurrenter de forsvarende verdensmestre fra New Zealand, søstrene Georgina og Caroline Evers-Swindell, og de to par kom også langt foran de øvrige finalister. Newzealænderne vandt guld med et forspring på næsten et sekund til tyskerne, der fik sølv, mens briterne Sarah Winckless og Elise Laverick kom ind på bronzepladsen, yderligere næsten fem sekunder efter.

I 2005 roede Oppelt mest dobbeltfirer, og hun var dette år med til at vinde VM-sølv i denne båd. I 2006 vandt hun VM-sølv i dobbeltsculler, og i 2007 vandt hun endnu en VM-sølvmedalje, igen i dobbeltfirer.

Ved OL 2008 i Beijing stillede hun op i dobbeltfireren, der ud over Oppelt bestod af Manuela Lutze, Kathrin Boron og Stephanie Schiller (samme besætning som ved VM året forinden). Tyskerne blev nummer to i deres indledende heat, men kvalificerede sig til A-finalen ved at vinde deres opsamlingsheat. I finalen førte briterne en stor del af vejen, men den kinesiske båd satte en stærk slutspurt ind og vandt guld foran briterne, mens tyskerne sikrede sig bronze i et tæt opløb foran den ukrainske båd.

Da der for første gang i mere end 30 år blev afholdt EM i roning i 2010, stillede Oppelt igen op i dobbeltfireren, hvor hun var eneste genganger fra OL. Den næsten nye konstellation sikrede sig sølv ved EM og senere samme år bronze ved VM. I 2011 lykkedes det endelig for Oppelt at sikre sig en topplacering, da hun sammen med Stephanie Schiller, Julia Richter og Tina Manker blev verdensmester i dobbeltfireren.

Oppelts sidste OL blev i 2012 i London, hvor hun stillede op sammen med Annekatrin Thiele, Carina Bär og Julia Richter. Kvartetten vandt sikkert deres indledende heat, men i finalen var ukrainerne overlegne og vandt guld. Tyskerne udkæmpede en hård kamp med amerikanerne om de øvrige medaljepladser, hvor tyskerne til sidst trak fra og vandt sølv, mens USA fik bronze.

Med Oppelt i båden vandt tyskerne i 2013 både EM- og VM-guld, inden hun i 2015 indstillede sin karriere.

Referencer

Eksterne henvisninger 

Roere fra Tyskland
Deltagere for Tyskland ved sommer-OL 2004
Deltagere for Tyskland ved sommer-OL 2008
Medaljevindere fra Tyskland ved sommer-OL 2012
Olympiske sølvmedaljevindere fra Tyskland
Olympiske bronzemedaljevindere fra Tyskland
Ukraine ved sommer-OL 2012

Ukraine deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
ROGER

ROGER var en tøjforretning i Studiestræde i København, der solgte genbrugs- og designertøj, samt tilbehør. Den eksisterede fra 1977 til 2002.

Roger blev skabt af Roger Kalstrup og Jørn Grønbech, der ca. 1972 flyttede fra Oslo til København medbringende en større samling læderjakker. Snart indkøbte parret bl.a. brugte pels- og lædervarer, og oprettede et lager i Klareboderne, og efter et par mellemstationer åbnede de butik i Studiestræde 22. Hele idéen om at sælge genbrugstøj som mode var på det tidspunkt usædvanlig, og forretningen kom derfor hurtig på forkant med det danske modemiljø.

Omkring 1980 begyndte Roger tillige at indkøbe svensk militærtøj, samtidig med at butikken bl.a. samarbejdede med designerne Hjørdis Præstegaard og Ole Kofoed. Efter Kalstrups død i 1990 overtog Per Avsum medarbejderskabet i butikken. Roger lukkede i 2002.

Referencer 
 Mads Nørgaards ”Modeleksikon - Fra couture til kaos” -  Hardback - 2002, 1. udgave, Politiken
 http://bibliotek.dk/linkme.php?ccl=titel=modeleksikon

Tøjbutikker
Etableret i 1977
Ophørt i 2002
Ɨ

(minuskel: ), er et bogstav i det latinske alfabet, som stammer fra I eller i med tilføjelsen af en bar.

I det internationale fonetiske alfabet bruges,  til at repræsentere en urundet trang central vokal.

ISO-standarden ISO 6438 angiver minuskellet som værende , U+026A, og ikke , U+0268.

Computer 
I unicode kodes bogstavet (minuskel) som U+0268  og for majuskel som U+0197 .

I HTML kan  skrives ved hjælp af 
-.

Se også
 Ð
 
 Ŧŧ

Bogstaver
Erik 4. af Sachsen-Lauenburg

Hertug Erik 4. af Sachsen-Lauenburg (1354 - 21. juni 1412) var hertug af Sachsen-Lauenburg 1368-1412. Han var søn af hertug Erik 2. af Sachsen-Lauenburg (død 1368/1369) og Agnes af Holsten (død 1386/1387).

Erik 4. indgik med hansestaden Lübeck i 1390 en aftale om opførelsen af en kanal mellem Elben og Østersøen (Stecknitzkanalen). Han genforenede Sachsen-Lauenburg i 1401.

Erik giftede sig 8. april 1373 med Sophia af Braunschweig-Lüneburg (død 1416). Parret fik følgende børn:

 Erik 5. af Sachsen-Lauenburg (død 1436), hertug af Sachsen-Lauenburg
 Johan 4. af Sachsen-Lauenburg (myrdet 1414), hertug af Sachsen-Lauenburg
 Albrecht af Sachsen-Lauenburg (myrdet 1421), kannik i Hildesheim
 Magnus af Sachsen-Lauenburg (død 1452), biskop af Hildesheim og Kammin
 Bernhard 2. af Sachsen-Lauenburg (død 1463), hertug af Sachsen-Lauenburg
 Otto af Sachsen-Lauenburg (død inden 1431)
 Agnes af Sachsen-Lauenburg (død inden 1415), gift med greve Albrekt 2. af Holsten (død 1403)
 Agnes af Sachsen-Lauenburg (død cirka 1435), gift med hertug Wartislav 8. af Pommern (1373-1415)
 Katharina af Sachsen-Lauenburg (død tidligst 1448), gift 1. med fyrste Johann 7. af Mecklenburg-Werle (død 1414), gift 2. med hertug Johan 4. af Mecklenburg (død 1422)
 Sophie af Sachsen-Lauenburg (død 1462), gift med hertug Wartislav 9. af Pommern (død 1457)

Personer i Tyskland fra 1300-tallet
Hertuger af Sachsen-Lauenburg
Huset Askanien